Eurovision Song Contest 1997

42. Eurovision Song ContestDatum 3. Mee 1997Stad Dublin (Irland)Gebai Point TheatreGewënner Katrina and the Waves (Groussbritannien)Zuel vu Länner 25Nei Participatiounen KengModeratioun Ronan Keating a Carrie CrowleyInterval Act Ronan Keating a BoyzoneOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

Den 42. Eurovision Song Contest war den 3. Mee 1997 an Irland. Organiséiert gouf d'Eurovisioun dat Joer am Point Theatre  zu Dublin. Presentateure waren d'Carrie Crowley an de Ronan Keating.

Fir d'Zuel vun de Länner ze reduzéire sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun dëser Reegel waren d'Belsch, Finnland, Rumänien an d'Slowakei. Lëtzebuerg huet scho wéi déi 3 Joer virdrun fräiwëlleg drop verzicht fir matzemaachen. Och Israel huet fräiwëlleg net matgemaach. Am Ganze ware 25 Länner dobäi.

Verschidden Interprete ware scho virdru mol eng Kéier dobäi, d'Alma Čardžić fir Bosnien an Herzegowina 1994, d'Maarja-Liis Ilus fir Estland 1996 an d'Şebnem Paker fir d'Tierkei 1996.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn. Allerdéngs ass d'Jury an Däitschland, Éisträich, der Schwäiz, Schweden a Groussbritannie fir déi éischt Kéier mat enger Ofstëmmung vun de Spectateuren iwwer Telefon ersat ginn.

Déi éischt Plaz kruten d'Vertrieder vu Groussbritannien, d'Katrina and the Waves mat 70 Punkte Virsprong virum Marc Roberts (Irland). Déi drëtt Plaz krut d'Grupp Şebnem Paker & Grup Etnic, déi fir d'Tierkei ugetruede war.

Fir Groussbritannie war et déi fënneft Kéier datt et de Grand Prix gewonnen hat.

 Klassement 
 Plaz  Land  Interpret  Titel  Punkten 1.  Groussbritannien  Katrina and the Waves  Love shine a light  227 2.  Irland  Marc Roberts  Mysterious woman  157 3.  Tierkei  Şebnem Paker & Grup Etnic  Dinle  121 4.  Italien  Jalisse  Fiumi déi parole  114 5.  Zypern  Hara & Andreas Konstantinou  Mana mou  98 6.  Spuenien  Marcos Llunas  Sin rencor  96 7.  Frankräich  Fanny  Sentiments songes  95 8.  Estland  Maarja-Liis Ilus  Keelatud maa  82 9.  Malta  Debbie Scerri  Let me fly  66 10.  Slowenien  Tanja Ribič  Zbudi se  60 11.  Polen  Anna Maria Jopek  Ale jestem  54 12.  Griicheland  Marianna Zorba  Horepse  39 12.  Ungarn  V.I.P.  Miért kell, hogy elmenj?  39 14.  Schweden  Blond  Bara hon älskar mig  36 15.  Russland  Alla Pugatschowa  Primadonna  33 16.  Dänemark  Kølig Kaj  Stemmen i mit liv  25 17.  Kroatien  E.N.I.  Probudi me  24 18.  Däitschland  Bianca Shomburg  Zeit  22 18.  Bosnien an Herzegowina  Alma Čardžić  Goodbye  22 20.  Island  Paul Oscar  Minn hinsti dans  18 21.  Éisträich  Bettina Soriat  One Step  12 22.  Schwäiz  Barbara Berta  Dentro déi me  5 22.  Holland  Mrs. Einstein  Niemand heeft nog tijd  5 24.  Norwegen  Tor Endresen  San Francisco  0 24.  Portugal  Célia Lawson  Antes do adeus  0

 Um Spaweck 

 Eurovision.tv
 Eurovision.de
 diggiloo.net

 Oslo (Norwegen) 100px Birmingham (Groussbritannien) ESC 1996 Eurovision Song Contest ESC 1998

1997
Kategorie:Musek 1997
Kategorie:Dublin